《鲤桥春浪》
明代·黄梦说

划然断岸水连空，一色波光上下同。瞻眺尚馀题柱意，往来犹羡济川功。

渔舟历乱晴霞外，雁塔嵯峨夕照中。未许暴腮随野浪，还看奋鬣薄苍穹。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。